

**Výzva na určenie predpokladanej hodnoty zákazky (PHZ)/s výberom dodávateľa**

podľa § 117 zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“)

**1. Identifikácia verejného obstarávateľa**

Názov: Fakultná nemocnica s poliklinikou Nové Zámky

Sídlo: Slovenská ulica 11 A, 940 34 Nové Zámky

Právna forma: príspevková organizácia

Zastúpená: MUDr. Karol Hajnovič

IČO: 17 336 112

DIČ: 2021068324

IČ DPH: SK2021068324

Bankové spojenie: Štátna pokladnica, Radlinského 32, 810 05 Bratislava

BIC/SWIFT: SPSRSKBA

Číslo účtu príjemcu:7000540295/8180

Číslo IBAN : SK88 8180 0000 0070 0054 0295

**Kontaktná osoba určená pre styk s uchádzačmi:**

**Oddelenie verejného obstarávania:**

Mgr. Simona Gondžalová, tel. 035/691 2245, 0918 622 668, email: [simona.gondzalova@nspnz.sk](mailto:simona.gondzalova@nspnz.sk)

**Nemocničná lekáreň:**

Bc. Katarína Tóthová, tel. 035/691 2568, [katarina.tothova@nspnz.sk](mailto:katarina.tothova@nspnz.sk)

**2. Predmet zákazky:**

2.1 Názov predmetu obstarávania:

**„Vata“** na obdobie 6 mesiacov

Spoločný slovník obstarávania (CPV) pre rozhodujúcu časť predmetu zákazky:

* Hlavný kód CPV: **33141117-3 Vata**
* Dodatočné kódy CPV: 33140000-3 Zdravotnícky spotrebný materiál

60000000-8 Dopravné služby (bez prepravy odpadu)

**3. Stručný opis zákazky**

Predmet zákazky je dodanie vaty, konkrétne:

1. **Vata buničitá rolky 1000g**
2. **Vata buničitá delená**
3. **Vata buničitá prierezy bielená 15x20**
4. **Vata buničitá prierezy bielená 20x30**
5. **Vata obväzová vinutá zmes**

Podrobné vymedzenie predmetu zákazky je uvedené v Prílohe č. 1 Technické požiadavky na predmet zákazky. Verejný obstarávateľ si vyhradzuje právo vyžiadať od uchádzačov vzorky tovarov.

**4. Miesto a termín poskytnutia služby:**

Miesto plnenia: Fakultná nemocnica s poliklinikou Nové Zámky, Slovenská ulica 11 A, 940 34 Nové Zámky, sklad špeciálneho zdravotného materiálu (nemocničná lekáreň).

Dodávateľ je povinný dodať nový, nepoužitý tovar do 3 pracovných dní od odoslania objednávky objednávateľa, ak sa zmluvné strany nedohodnú na inom termíne. Výsledkom verejného obstarávania je Rámcová dohoda na obdobie 6 mesiacov, tzn. dodávka a fakturácia predmetu zákazky sa bude uskutočňovať priebežne, počas doby plnenia zmluvy, na základe objednávok, zadaných telefonicky alebo e-mailom, podľa potrieb objednávateľa.

Celkové množstvá a druhy jednotlivých druhov tovarov sú uvedené ako predpokladané. Objednávateľ konkrétne množstvá a druhy tovaru v závislosti od svojich potrieb bližšie špecifikuje v jednotlivých objednávkach. Objednávateľ je oprávnený neodobrať celkové predpokladané množstvo tovaru, dodávateľ nemá z tohto dôvodu právo na ušlý zisk. Rámcová zmluva sa uzatvára do vyčerpania stanoveného finančného limitu, t. j. dohodnutej zmluvnej ceny alebo do lehoty uvedenej v zmluve (6 mesiacov), podľa toho, čo nastane skôr.

**5. Rozdelenie predmetu zákazky na časti:**

Predmet zákazky nie je rozdelený na časti.

**6. Miesto a Termín na predkladanie ponúk: 07.04.2022, do 11:00 hod**

Návrhy sa môžu predkladať e-mailom:

|  |
| --- |
| **e-mail: simona.gondzalova@nspnz.sk** |

**Označenie e-mailu: „CP – Vata“**

**7. Lehota viazanosti ponúk: do 30.07.2022**

**8. Jazyk ponuky:** Ponuky sa predkladajú v slovenskom jazyku alebo v českom jazyku.

**9. Spôsob stanovenia predpokladanej hodnoty zákazky:**

Prieskum trhu slúži na určenie predpokladanej hodnoty zákazky v EUR bez DPH a môže slúžiť zároveň aj na výber dodávateľa v prípade ak cena neprekročí finančný limit zákazky s nízkou hodnotou v zmysle vyhodnocovacieho kritéria v bode 11. tejto výzvy.

Cena za predmet prieskumu trhu musí zahŕňať všetky náklady spojené s realizáciou predmetu zákazky, vrátane dopravy**.**

Navrhovanú cenu je potrebné uviesť v členení – jednotková cena za kus v EUR bez DPH, cena spolu bez DPH, cena spolu s DPH. Ak navrhovateľ **nie je platcom DPH**, uvedie navrhovanú cenu celkom v EUR. **Na skutočnosť, že nie je platcom DPH v ponuke upozorní.**

**10. Hlavné podmienky financovania a platobné podmienky:** Predmet zákazky sa bude financovať formou bezhotovostného platobného styku na základe faktúr predložených dodávateľom vystavených podľa objednávok a dodacích listov skutočne dodaného tovaru, s lehotou splatnosti do **60** dní odo dňa doručenia faktúry s náležitosťami podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o dani z pridanej hodnoty“), ak sa zmluvné strany nedohodnú inak. Dodávateľ vystaví jednotlivé faktúry najneskôr do piateho pracovného dňa v mesiaci nasledujúcom po mesiaci v ktorom bol predmet zákazky dodaný.

**11. Kritéria na vyhodnotenie ponúk.**

Vyhodnotenie ponúk sa uskutoční bez prítomnosti uchádzačov.

Kritériom na vyhodnotenie ponúk je najnižšia celková cena predmetu zákazky v Eur s DPH.

**12. Typ zmluvy: Výsledkom verejného obstarávania bude uzavretie Rámcovej zmluvy na obdobie 6 mesiacov.**

**13. Obsah ponuky:**

Cenová ponuka: Navrhovateľ predloží svoju ponuku, ktorá obsahuje:

* **Vyplnený a podpísaný Návrh Rámcovej zmluvy spolu s vyplnenou Prílohou č. 1 zmluvy - Technické požiadavky na predmet zákazky (scan).**

**14. Iné informácie:**

Všetky náklady spojené s prípravou a predložením ponuky znáša uchádzač bez akéhokoľvek nároku voči verejnému obstarávateľovi.

Komunikácia medzi verejným obstarávateľom a uchádzačmi bude zabezpečená písomne elektronickou formou, t. j. e-mailom, cez e-mailovú adresu: [**simona.gondzalova@nspnz.sk**](mailto:simona.gondzalova@nspnz.sk)**,** pričom obe strany (uchádzač aj verejný obstarávateľ) sú povinné potvrdiť doručenie emailovej správy a prijatie zaslaného dokumentu. Potvrdenie prostredníctvom e-mailu o doručení bude považované   
za preukázanie doručenia.

Verený obstarávateľ môže zrušiť použitý postup zadávania zákazky z nasledovných dôvodov:

- nebude predložená žiadna ponuka,

- predložená ponuka nebude zodpovedať určeným požiadavkám,

- ak sa zmenili okolnosti, za ktorých sa vyhlásilo toto verejné obstarávanie,

- ak navrhovaná cena bude vyššia ako finančný limit zákazky s nízkou hodnotou.

Veríme, že sa tohto prieskumu trhu zúčastníte a predložíte ponuku v súlade s touto výzvou.

V Nových Zámkoch, dňa 29.03.2022

Osoba zodpovedná za verejné obstarávanie:

....................................................................

Mgr. Simona Gondžalová

referent oddelenia verejného obstarávania

Schválil:

.................................................................

MUDr. Karol Hajnovič

Riaditeľ FNsP Nové Zámky

*Prílohy výzvy:*

*Príloha č. 1: Technické požiadavky na predmet zákazky*

*Príloha č. 2: Návrh Rámcovej zmluvy*